text: Mand truet til at aflevere pung
  09 juni 2014 kl. 05.35
  En mand blev i nat truet til at udlevere sin pung i Sønderborg. Politiet efterlyser vidner og gerningsmand.
  Det var klokken 03.30 i nat, at Syd- og Sønderjyllands Politi fik anmeldelsen om røveriet. Det oplyser den vagthavende til TV SYD.
  Overfaldet skete i Mariegade i Sønderborg, og politiet efterlyser vidner og gerningsmand. Oplysninger om sagen kan gives til Syd- og Sønderjyllands Politi på telefon 114.
  Signalement af gerningsmanden:
  - Mand- 20-25 år- 175 cm høj- Muskuløs- Iført mørk hættetrøje og blå jeans
  
  